section_heading: Pozadina i snimanje
paragraph_text: Iako je Gil Sharone svirao bubnjeve na polovini albuma, Joe Barresi, zaslužan za miksanje albuma, Cantrellu je predložio Abea Laboriela Jr., bubnjara Paula McCartneyja, kako bi preostalim pjesmama pridonio drukčijim pristupom. Cantrell je izjavio: "Nije stvar u tome da Gil nije odlično svirao, ali, kako mi je sam [Barresi] rekao: 'Ovo mi zvuči kao album iz sedamdesetih, pa bi ti koristilo imati što više glazbenika s različitim pristupima na različitim pjesmama, tako to ide.' Mislim da je album doista i postao bolji zbog toga."<ref> Zbog mjera uvedenih radi suzbijanja pandemije i lockdowna Laboriel Jr. nije mogao otputovati u Los Angeles kako bi snimio svoje dionice, pa ih je snimio u New Yorku.<ref>